कांग्रेस पर पीएम मोदी का तंज, कहा- जब-जब गुजरात का चुनाव आता है, उन्हें बुखार आता है  
2 अक्टूबर को बीजेपी ने गुजरात गौरव यात्रा की शुरुआत की थी
15 दिनों की यह यात्रा राज्य की 149 विधानसभा सीटों से होकर गुजरी
यात्रा के अंतिम दिन गुजरात गौरव महासम्मेलन का आयोजन
महात्मा गांधी के जन्मदिन पर बीजेपी ने गुजरात गौरव यात्रा की शुरुआत की थी. इस दौरान विदेश मंत्री सुषमा स्वराज, मध्य प्रदेश के सीएम शिवराज सिंह चौहान, यूपी के सीएम योगी आदित्यनाथ समेत कई बड़े नेताओं ने रैलियां कीं. 15 दिनों तक चली ये यात्रा गुजरात की 182 में से 149 विधानसभा सीटों से होकर गुज़री. कुल 47 सौ किलोमीटर से ज़्यादा का सफ़र तय करने वाली इस यात्रा का आज समापान हो रहा है. यात्रा की पंचलाइन 'हूं विकास छू, हूं गुजरात छू' है, के ज़रिए राज्य में भाजपा के 22 साल के शासन की उपलब्धियों को लोगों के बीच रखा गया.